CELEX: 22009D0103
Language: sk
Date: 2009-09-25 00:00:00
Title: Rozhodnutie Spoločného výboru EHP č. 103/2009 z  25. septembra 2009 , ktorým sa mení a dopĺňa príloha XXI (Štatistika) k Dohode o EHP

19.11.2009   
            
            
               SK
            
            
               Úradný vestník Európskej únie
            
            
               L 304/21
            
         
      ROZHODNUTIE SPOLOČNÉHO VÝBORU EHP
   č. 103/2009
   z 25. septembra 2009,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená rozhodnutím Spoločného výboru EHP č. 89/2009 z 3. júla 2009 (1).
            
         
               (2)
            
            
               Nariadenie Európskeho parlamentu a Rady (ES) č. 216/2009 z 11. marca 2009 o predkladaní štatistík nominálneho úlovku členských štátov vykonávajúcich rybolov v určitých oblastiach s výnimkou severného Atlantiku (2) sa má začleniť do dohody.
            
         
               (3)
            
            
               Nariadenie Európskeho parlamentu a Rady (ES) č. 217/2009 z 11. marca 2009 o predkladaní štatistík o úlovkoch a o rybárskej činnosti členských štátov vykonávajúcich rybolov v severozápadnom Atlantiku (3) sa má začleniť do dohody.
            
         
               (4)
            
            
               Nariadenie Európskeho parlamentu a Rady (ES) č. 218/2009 z 11. marca 2009 o predkladaní štatistík nominálneho úlovku členských štátov vykonávajúcich rybolov v severovýchodnom Atlantiku (4) sa má začleniť do dohody.
            
         
               (5)
            
            
               Nariadenie (ES) č. 216/2009 zrušuje nariadenie Rady (ES) č. 2597/95 (5) začlenené do dohody, a preto je potrebné ho v rámci dohody zrušiť.
            
         
               (6)
            
            
               Nariadenie (ES) č. 217/2009 zrušuje nariadenie Rady (EHS) č. 2018/93 (6) začlenené do dohody, a preto je potrebné ho v rámci dohody zrušiť.
            
         
               (7)
            
            
               Nariadenie (ES) č. 218/2009 zrušuje nariadenie Rady (EHS) č. 3880/91 (7) začlenené do dohody, a preto je potrebné ho v rámci dohody zrušiť,
            
         ROZHODOL TAKTO:
   Článok 1
   Príloha XXI k dohode sa mení a dopĺňa takto:
   
               1.
            
            
               Znenie bodu 25a [nariadenie Rady (EHS) č. 3880/91] sa nahrádza takto:
               „32009 R 0218: nariadenie Európskeho parlamentu a Rady (ES) č. 218/2009 z 11. marca 2009 o predkladaní štatistík nominálneho úlovku členských štátov vykonávajúcich rybolov v severovýchodnom Atlantiku (prepracované znenie) (Ú. v. EÚ L 87, 31.3.2009, s. 70).“
            
         
               2.
            
            
               Znenie bodu 25b [nariadenie Rady (EHS) č. 2018/93] sa nahrádza takto:
               „32009 R 0217: nariadenie Európskeho parlamentu a Rady (ES) č. 217/2009 z 11. marca 2009 o predkladaní štatistík o úlovkoch a o rybárskej činnosti členských štátov vykonávajúcich rybolov v severozápadnom Atlantiku (prepracované znenie) (Ú. v. EÚ L 87, 31.3.2009, s. 42).“
            
         
               3.
            
            
               Znenie bodu 25c [nariadenie Rady (ES) č. 2597/95] sa nahrádza takto:
               „32009 R 0216: nariadenie Európskeho parlamentu a Rady (ES) č. 216/2009 z 11. marca 2009 o predkladaní štatistík nominálneho úlovku členských štátov vykonávajúcich rybolov v určitých oblastiach s výnimkou severného Atlantiku (prepracované znenie) (Ú. v. EÚ L 87, 31.3.2009, s. 1).“
            
         Článok 2
   Znenie nariadení (ES) č. 216/2009, (ES) č. 217/2009 a (ES) č. 218/2009 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 26. septembra 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (8).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 25. septembra 2009
      
         
            Za Spoločný výbor EHP
         
         
            predsedníčka
         
         Oda Helen SLETNES
         
      
   
   
      (1)  Ú. v. EÚ L 277, 22.10.2009, s. 41.
   
      (2)  Ú. v. EÚ L 87, 31.3.2009, s. 1.
   
      (3)  Ú. v. EÚ L 87, 31.3.2009, s. 42.
   
      (4)  Ú. v. EÚ L 87, 31.3.2009, s. 70.
   
      (5)  Ú. v. ES L 270, 13.11.1995, s. 1.
   
      (6)  Ú. v. ES L 186, 28.7.1993, s. 1.
   
      (7)  Ú. v. ES L 365, 31.12.1991, s. 1.
   
      (8)  Ústavné požiadavky neboli oznámené.